Detsembri Sõnum: esile tõuseb kõik see, mis on “päris”
#000002
Maha jääb vana vibra ning oma olemuses oleme nüüd peenemad ja täielikumad. Sellisena oskame näha kõike nii nagu see tegelikult on, vajamata olukorda enda tahte kohaselt mõjutada.
#000003
Ma olen sellest vist nii mitu korda juba kirjutanud, et märtsis tuleb suur valgus ja valgustumine. Ega see kuskilt mujalt ei tule, kui ikka enda seest. Ühed tunnevad selle ära, teised kohtavad hoopis luukeresid. Aga nii kui olukorra olemusest aru saad, lased olla, vibra tõuseb ja pole enam pime. Ehk et niikui soovid elus midagi mõista, hakkad leidma viise, kuidas seda teha.
#000004
Igapäevaelus kipume olukorda oma tingimustele allutama – kuidas keegi võiks või peaks meile reageerima, kuidas mingi olukord peaks lahenema jne. Sellega moonutame tegelikkust ja kogeme olukorda vastavalt oma eeldustele ootuspäraselt või mitte.
#000005
Niipea, kui lased elul lihtsalt olla, tuleb esile tegelikkus. Aga sa pead tahtma seda märgata, näha. Justnagu taevas võib olla öösel heledaid ja imelisi tähti täis, kuid sul tuleb pilk tõsta ja neid vaadata.
#000006
See, mis praegu toimub, on uue aasta valguse kuma. Midagi suurt on saabumas ja tänased imed on selle esimeseks tunnistuseks.
#000007
Must ja valge. Alateadvus ja teadvus. Kui alateadvuse pimedad kohad ära valgustad, saab sellest teadvus.
#000008
Must värv on must ainult seetõttu, et ta imab endasse kõik valguse. Valge on valge seetõttu, et ta peegeldab kõik valguse tagasi. Seda on hea mäletada aasta lõpul, kui võib tekkida tühimik ning uue aasta hakul, kui asjad tunduvadki mõnda aega must-valged.
#000009
Energia muutub peenemaks vastandtoimena – mida kõrgemale ja peenemaks muutub valgus, seda sügavamaks ja tugevamaks läheb ka pimedus.
#000010
Mees näeb unes suurt aasa, mis jaguneb ta ees kaheks – mustaks ja valgeks. Mustal poolel sädeleb must kuju ja ta peab teda Saatanaks. Valgel poolel sädeleb valge kuju ja ta peab teda Jeesuseks. Nende kahe vahel on aed. Et mees on ateist, siis ta ronib aia otsa ja ütleb, et ta ei vali kumbagi poolt. Sel hetkel kaob aas ning mees jääb üksi. Ja kuuleb, kuidas must energia talle kõrva sosistab: “Ooo, aga sa valisid... Sest see aed on minu!”
#000011
Mida kõrgem vibratsioon, seda rohkem valgust ja armastust. Mida madalam vibra, seda rohkem pimedust ja teadmatust. Kuid alati, alati pea meeles, et need kaks on osa tervikust. Lase neil hinnanguteta lihtsalt olla.
#000012
Detsembrikuu kannab endas muutust. Siin on kõrgem olemine juba kohal. Osalt tähendab see, et elusündmused ei tekita enam segadust ning juhtumised, inimesed, olukorrad näivad selgemad. Siit pinnalt on ka otsustamine ja mõistmine selgem. Ent see ei tähenda, et kõik, mis sulle varem segadust ja ebamugavust on tekitanud nüüd enam ei kordu. Vastupidi. Kordub. Ja sul on võimalus seda oma uues vibras uuesti kogeda.
#000013
Mulle meeldib mõelda, et see jõud, mis hoiab koos kogu multiversumit, mis kannab planeete ja galaktikaid, kannab ka sind ja mind ja kõiki inimesi. Muidugi juhib see jõud igaühe eluteele just selle, mis on kõige õigem, parem ja vajalikum. Kui elus on kannatusi või midagi tundub valus, siis see valu tuleb lihtsalt vastuseisust sellele, mis on. Lased lahti vastuseisust, alistud... ja valu kaob. Seda muidugi on lihtsam öelda kui teha! :)
#000019
Hetkest, mil otsustad olla täielikult kohal, saad kogu oma jõu kohe kätte. Kohal aga saad olla siis, kui sa tunned ennast ja oma elu ning seeläbi ka teisi.
#000024
Tühjuses koguneb kõiksus. Detsember on ses mõttes hall, et kohati on elu ebaselge ja siis kohe järgmine hetk väga klaar... kuni on jälle ebaselge. Ent kui lähedalt vaadata, on tegelt terve detsember läbi peene teemantpuru kõndimine.
#000027
Igal pool on imed ja võimalused, kes vaid otsustab märgata.
#000028
Energia hakkab liikuma kohe, kui vabaned vanast ka füüsiliselt – vaata üle kapid, sahtlid, raamaturiiulid, riided – kõik asjad kannavad endas energeetikat, kas see energia toetab sind? Üldiselt on nii, et mida vähem asju ja mida vähem kinni hoiame minevikusündmustest, mida vähem heietame vanu mõtteid, seda vabamalt energia liigub ning seda vabamad ja muretumad oleme ka ise.
#000031
Pea meeles, multiversum toob meile kõike, mis meile meeldib ja mida meil on vaja. Kui sa naudid pidevat nõiaringi, kirumist, tahtmist, siis seda multiversumi energia võimaldabki. Tahtmine toob veel tahtmist. Mida sul vaja on? Sa lood oma elu ise.
#000032
Kuid ennekõike – niipea, kui lased kõik vabaks, lased oma elu ja olemise vabaks ning usud, et sul on alati kõik vajalik ja võimalik – siis nii lähebki – seda tähendabki usus ja armastuses elamine... Alistumist kõigele, mis on.
#000033
Jäta ruumi multiversumi energiale, mis toob sulle kõik vajaliku kohale – nii et mis tundeid sa oma ellu soovid ja kõik joondub!
#000034
Kõik hakkab toimuma just läbi sinu tunnetuse, mitte läbi tingimuste. Tingimused toovad endaga kaasa seinad ja valud ja ebamugavused – saab ka ilma.
#000035
Suurem osa, mis veel pole paika läinud, läheb rahulikumaks detsembri keskpaigast ja sealt edasi mõneks ajaks must-valgeks.
#000036
Seega, korja detsembris teemante, need on nagu seemned. Lase kõigel lihtsalt olla ja imed hakkavad juhtuma!
#000037